జరుగుతున్న పరిణామాల పై, ప్రజలకు చంద్రబాబు ప్రెస్ నోట్...
గృహ నిర్బంధాలను, అక్రమ అరెస్ట్ లను ఖండించిన చంద్రబాబు. వైసిపి ప్రభుత్వ దమనకాండపై పత్రికా ప్రకటనలో ధ్వజమెత్తిన చంద్రబాబు. తెలుగుదేశం పార్టీ నాయకులను, జెఏసి నేతలను గృహ నిర్బంధాలు చేయడం, అక్రమ అరెస్ట్ లు చేయడంపై తెలుగుదేశం పార్టీ అధ్యక్షులు మండిపడ్డారు. ఆదివారం రాత్రి విడుదల చేసిన ఒక ప్రకటనలో వైసిపి ప్రభుత్వ దమనకాండపై ధ్వజమెత్తారు. ప్రత్యేక అసెంబ్లీ సమావేశాలు రాష్ట్ర భవిష్యత్తుకు కీలకమైన నేపథ్యంలో అన్నివర్గాల ప్రజల్లో తీవ్ర ఆందోళన నెలకొన్న పరిస్థితుల్లో ఎవరికి వారు తమ భవిష్యత్తుపై ఆందోళనతో ప్రభుత్వానికి తమ ఆకాంక్షలను తెలియజేయాలని అనుకున్న తరుణంలో ఈ విధమైన అణిచివేత చర్యలు చేపట్టడం అప్రజాస్వామికం, రాజ్యాంగ విరుద్దం. అత్యవసర పరిస్థితి సమయంలో కూడా దేశంలో ఇంత నిర్బంధం లేదని చంద్రబాబు ఆగ్రహం వ్యక్తం చేశారు. నిరసన తెలిపే హక్కు ప్రతి పౌరుడికి ఉందంటూ, పౌరుల ప్రాధమిక హక్కులను హరించే అధికారం ఎవరికీ లేదన్నారు.
రాజ్యాంగం మౌలిక సూత్రాలను కాలరాసేలా రాష్ట్రంలో వైసిపి ప్రభుత్వం వ్యవహరించడాన్ని గర్హించారు. ''రోడ్డు పక్కన వేసుకున్న టెంట్లను పీకేయడం, మహిళలను సాయంత్రం 6గం తరువాత పోలీస్ స్టేషన్లలో నిర్బంధించడం, లాఠీలతో తీవ్రంగా గాయపర్చడం, ఆడబిడ్డల కడుపులో బూటుకాళ్లతో తొక్కడం, పసిబిడ్డలపై చేయి చేసుకోవడం, రైతులను, రైతుకూలీలను జైళ్ళకు పంపడం, మహిళలపై తప్పుడు కేసులు పెట్టడం...వైసిపి అరాచకాలకు అంతే లేకుండా పోయింది''. ''గతంలో టిడిపి ప్రజా ప్రతినిధి బృందంపై వైసిపి కార్యకర్తలు రాళ్లు వేసినప్పుడు, వాళ్లకు నిరసన తెలిపే హక్కు ఉందని ఇదే డిజిపి ప్రకటించిన విషయాన్ని రాష్ట్ర పోలీసులంతా గుర్తుంచుకోవాలి."
"అది కేవలం వైసిపి వాళ్లకే కాదు భారత పౌరులు అందరికీ రాజ్యాంగం కల్పించింది. చట్టం వైసిపి వాళ్లకోలాగా, ఇతరులకోలాగా వర్తింపచేయడం సరికాదు. చట్టం ఎవరికీ చుట్టం కాదు. ''రాజధాని అమరావతి పరిరక్షణ కోసం జెఏసి పిలుపు మేరకు సోమవారం జరిగే 'ఛలో అసెంబ్లీ' కార్యక్రమాన్ని పోలీసు బలంతో అడ్డుకోవడం సరికాదు. తక్షణమే గృహ నిర్బంధాలను ఎత్తివేయాలి. అక్రమ అరెస్ట్ లను నిలిపివేయాలి.'' నారా చంద్రబాబు నాయుడు, తెలుగుదేశం పార్టీ అధ్యక్షులు.
jarugutunna parinaamaala pai, prajalaku chandrababu press not...
gruha nirbandhaalanu, akrama arest lanu khandinchina chandrababu. vaisipi prabhutva damanakandapai patrika prakatanalo dhwajamettina chandrababu. telugudesam party naayakulanu, jaesi nethalanu gruha nirbandhaalu cheyadam, akrama arest lu cheyadampai telugudesam party adhyakshulu mandipaddaaru. aadivaaram raatri vidudala chesina oka prakatanalo vaisipi prabhutva damanakandapai dhvajamettaaru. pratyeka assembley samavesalu rashtra bhavishyattuku keelakamaina nepathyamlo annivargaala prajallo teevra aandolana nelakonna paristhitullo evariki vaaru tama bhavishyattupai aandolanato prabhutvaaniki tama aakaankshalanu teliyajeyaalani anukunna tarunamlo ee vidhamaina anichiveta charyalu chepattadam aprajaswamikam, raajyaamga viruddam. atyavasara paristhiti samayamlo kuudaa desamlo inta nirbandham ledani chandrababu aagraham vyaktam chesaru. nirasana telipe hakku prati pourudiki undantuu, pourula praadhamika hakkulanu harinche adhikaaram evariki ledannaru.
raajyaangam moulika suutraalanu kalarasela rashtramlo vaisipi prabhutvam vyavaharinchadaanni garhinchaaru. ''roddu pakkana vesukunna tentlanu peekeyadam, mahilalanu saayantram 6gam taruvaata polies stationlalo nirbandhinchadam, laatiilatoe teevramgaa gayaparchadam, aadabiddala kadupulo bootukaallatho tokkadam, pasibiddalapai cheyi chesukovadam, raitulanu, raitukuuliilanu jaillaku pampadam, mahilalapai tappudu kesulu pettadam...vaisipi araachakaalaku anthe lekunda poyindi''. ''gatamlo tidipi praja pratinidhi brundampai vaisipi kaaryakartalu raallu vesinappudu, vaallaku nirasana telipe hakku undani ide dijipi prakatinchina vishayaanni rashtra polisulanta gurtunchukovali."
"adhi kevalam vaisipi vaallake kaadu bhaarata pourulu andarikee raajyaangam kalpinchindi. chattam vaisipi vallakolaga, itarulakolaagaa vartimpacheyadam sarikaadu. chattam evariki chuttam kaadu. ''rajadhani amaravati parirakshana kosam jaesi pilupu meraku somavaram jarige 'chhalo assembley' kaaryakramaanni polisu balamtho addukovadam sarikaadu. takshaname gruha nirbandhaalanu ettiveyaali. akrama arest lanu nilipiveyaali.'' nara chandrababu nayudu, telugudesam party adhyakshulu.